For å unngå pipebrann er det viktig at forbrenningen i ildstedet er så riktig som mulig. Temperaturen må være så høy at gassene som dannes ved forbrenningen, antennes. Trekken må være god, slik at oksygen kommer til ilden. Om trekken skrues ned til et minimum, er faren stor for at beksot kan dannes. Dette kan siden antennes ved temperaturer ned til 100 grader, og når det antennes, kommer temperaturen fort opp i 1300 til 1400 grader. Da kan skorsteinen bli så varm at treverket rundt også tar fyr.